Putin ndalon birësimin e fëmijëve rusë nga amerikanët
Ky vendim ka tensionuar marrëdhëniet amerikano-ruse në nivelin më të lartë që prej Luftës së Ftohtë
Vendimi i Presidentit rus Vladimir Putin për të ndaluar birësimin e fëmijëve rusë nga amerikanët tensionoi marrëdhëniet amerikano-ruse më shumë që prej Luftës së Ftohtë. Por siç njofton korrespondenti i Zërit të Amerikës, James Brooke nga Moska, ngrohtësia humane po shkrin marrëdhëniet e ngrira dypalëshe. Dimrin e kaluar, pasionet ishin të larta lidhur me ndalimin nga Kremlini të birësimit të fëmijëve rusë nga familje amerikane. Demonstrues, si këta në Moskë, thanë se ishin turpëruar që qeveria e tyre po dëmtonte foshnjet në përpjekje për të fituar politikisht. Presidenti Putin shprehu zemërim ndaj një ligji amerikan mbi të drejtat e njeriut. Në Moskë është verë dhe megjithëse vendimi për ndalimin e birësimeve është ende në fuqi, pasionet janë zbutur. Nga mesi i korrikut, 15 familje amerikane shkuan në Rusi bashkë me fëmijët e tyre të birësuar për të krijuar lidhje me vendlindjen. Amerikanët u përzjenë me turistët dhe ceremonitë e martesave në Sheshin e Kuq. Lauren Thompson erdhi me djalin e saj të adoptuar, Andrei. Ajo thotë se udhëtimi në Rusi kishte kuptim. Prindërit amerikanë mbajnë mënd se si u ishte kërkuar nga zyrtarët rusë gjatë procesit të birësimit që t’u mësojnë fëmijëve të tyre rreth origjinës ruse. Katër fëmijëve rusë, të birësuar nga amerikanët, iu mohua viza për në Rusi. Sarah Goth drejtoi turneun për Programin Lidhjet, një kompani amerikane. Ajo thotë se rusët i kanë mirëpritur. Disa familje u takuan me nënat biologjike. Alli tha se ajo vendosi të mos takohet me nënën e saj biologjike. Për Xhonin, banai i Allit, udhëtimi përsëri në Rusi kishte për qëllim të merrnin përgjigje të ndryshme. Ndërsa udhëtimet në Rusi kanë qenë tepër personale, vendimi i Kremlinit nuk të hiqet nga mëndja. Katherine është nëna e adoptuar e Allit. Pas kritikave në vend dhe nëpër botë, Kremlini ka ndërmarrë një program për të inkurajuar prindërit rusë që të birësojnë foshnje ruse.